rejauldu/bengali-wikipedia huggingface dataset:
নুরাবাদ বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।   আয়তন  নুরাবাদ ইউনিয়নের আয়তন ৮,৮৩০ একর।   প্রশাসনিক কাঠামো  নুরাবাদ ইউনিয়ন চরফ্যাশন উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম দুলারহাট থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী নুরাবাদ ইউনিয়নের মোট জনসংখ্যা ৩৯,৭৩৩ জন। এর মধ্যে পুরুষ ২০,০৪১ জন এবং মহিলা ১৯,৬৯২ জন। মোট পরিবার ৭,৯৪৯টি।   শিক্ষা  ২০১১ সালের আদমশুমারি অনুযায়ী নুরাবাদ ইউনিয়নের সাক্ষরতার হার ৩১.৫%।   শিক্ষা প্রতিষ্ঠান   নুরাবাদ হোসাইনিয়া ফাজিল মাদরাসা  চৌমুহনী এ,এম,ডি মাদরাসা  আহম্মদপুর উচ্চ বিদ্যালয়  আহাম্মদপুর মহাবিদ্যালয়  আহম্মদপুর সরকারি প্রাথমিক বিদ্যালয়  আহম্মদপুর বালিকা মাধ্যমিক বিদ্যালয়   আরও দেখুন   চরফ্যাশন উপজেলা  দুলারহাট থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:চরফ্যাশন উপজেলার ইউনিয়ন
রুদ্র পশুপতি নয়নার হলেন ১৬ তম নয়নার সাধক। পেরিয়া পুরানম্ (১৩শ শতক) এবং তিরুথোন্ডার থোগাই (১০ম শতক) এর মতো ঐতিহ্যবাহী জীবনীতে হিন্দু দেবতা শিবের প্রতি তার কিংবদন্তিময় জীবন এবং সেবার বিশদ বিবরণ দেওয়া হয়েছে। পশুপতি নায়নার ছিলেন একজন বিদগ্ধ ব্রাহ্মণ ভক্ত যিনি শ্রী রুদ্রম চমকম্ বা রুদ্রকে (শিবের একটি রূপ) নিবেদিত বৈদিক স্তোত্র জপ করতেন। তাই তিনি রুদ্র পশুপতি নায়নার নামে পরিচিত।   জীবনী   রুদ্র পশুপতি নায়নার তিরুথালায়ুরের ছোট গ্রামে এক ধার্মিক ব্রাহ্মণ পরিবারে জন্মগ্রহণ করেছিলেন যা বর্তমানে তিরুভারুর জেলার নান্নিলাম তালুকে অবস্থিত (১৭ মায়িলাদুথুরাই থেকে কি.মি দক্ষিণে এবং কোল্লুমানগুড়ি হয়ে নেদুঙ্গাডু - কারাইকাল যাত্রাপথে )।ConsecrationThe Hindu, Friday, 20 October 2006 থিরুথালায়ুরে, শ্রী পার্বতী সমাধ শ্রী বালেশ্বর মন্দির নামে একটি প্রাচীন শিব মন্দির রয়েছে।  রুদ্র পশুপতি নয়নার ছিলেন প্রবল শিবভক্ত। তিনি সকাল-সন্ধ্যা পুকুরে যেতেন এবং মাথার উপরে হাত তুলে 'শ্রী রুদ্রম চমকম্' স্তোত্র উচ্চারণ করতেন। স্তোত্রটি শিবকে পরম সত্তা হিসাবে প্রশংসা করে এবং বিশ্বাস করা হয় যে, পাঠক শিবের অনুগ্রহ লাভ করে। বর্ণনা করা হয়েছে, নায়নারের তীব্র প্রার্থনার কম্পন শিবের আবাসে পৌঁছে গিয়েছিল, শিব নায়নারের ভক্তিতে সন্তুষ্ট হয়ে তাকে মোক্ষ প্রদান করেন।63 nAyanmArkaL  তামিল পুরাত্তসি মাসে – অশ্বিনী নক্ষত্র সময়ে রুদ্র পশুপতি নায়নারের গুরু পূজা দিবস ব্যাপকভাবে পালিত হয়।  তথ্যসূত্র  বিষয়শ্রেণী:নয়নমার
থাম্ব| রাষ্ট্রপতি, প্রণব মুখোপাধ্যায় ৩০ শে মার্চ, ২০১৩, নয়াদিল্লির রাষ্ট্রপতি ভবনে একটি বেসামরিক বিনিয়োগ অনুষ্ঠানে ডঃ বিহারিদাস গোপালদাস প্যাটেলকে পদ্মশ্রী পুরস্কার প্রদান করছেন। ডঃ বিহারিদাস গোপালদাস প্যাটেল (ভি জি প্যাটেল নামে পরিচিত) ভারতের উদ্যোক্তা উন্নয়ন ইনস্টিটিউটের প্রতিষ্ঠাতা পরিচালক ছিলেন।  ডঃ ভি জি প্যাটেল তাঁর জীবদ্দশায় অনেক উদ্যোক্তার অনুপ্রেরণা ছিলেন।  তাঁর লিখিত বইয়ের মধ্যে রয়েছে দ্য সেভেন বিজনেস ক্রাইসিস অ্যান্ড হাউ টু বিট দেম (পুনরায় প্রকাশের সময়  হয়েন দ্য গোয়িং গেটস টাফ), ম্যানেজিং ইন্ডিয়াস স্মল ইন্ডাস্ট্রিয়াল ইকোনমি ( ভি পাদমানন্দের সাথে), এবং ভারতে এন্টারপ্রেনারশিপ ডেভেলপমেন্ট প্রোগ্রাম ইন ইন্ডিয়া অ্যান্ড ইটস রিলেভ্যানস টু ডেভেলপিং কান্ট্রিজ  তিনি ২০১৭ সালে পদ্মশ্রী পুরস্কার পেয়েছিলেন।  ডঃ ভিজি প্যাটেল ২০১৪ সালের ৪ এপ্রিল মারা গেছেন।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ভারতীয় বাণিজ্যিক লেখক বিষয়শ্রেণী:পদ্মশ্রী প্রাপক বিষয়শ্রেণী:সাহিত্য ও শিক্ষায় পদ্মশ্রী প্রাপক
অরূপ বিশ্বাস একজন ভারতীয় রাজনীতিবিদ এবং বর্তমান পশ্চিমবঙ্গ সরকারের ক্রীড়া ও যুব বিষয়ক, বিদ্যুৎ এবং আবাসন মন্ত্রী। এছাড়াও তিনি একজন বিধায়ক, ২০০৬, ২০১১, ২০১৬ এবং ২০২১ সালের পশ্চিমবঙ্গ বিধানসভা নির্বাচনে টালিগঞ্জ থেকে নির্বাচিত হয়েছিলেন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম বিষয়শ্রেণী:কলকাতার রাজনীতিবিদ বিষয়শ্রেণী:বাঙালি হিন্দু বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
নয়ডা সেক্টর ১০১ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ১, বাম দিকে দরজা খোলা হবে উত্তরমুখীদিকে ← নয়ডা সেক্টর ৫১দক্ষিণমুখী →দিকে  → ডিপো<small>পার্শ্ব প্ল্যাটফর্ম নং- ২, বাম দিকে দরজা খোলা হবেএল২  তথ্যসূত্র  বিষয়শ্রেণী:নয়ডা মেট্রো স্টেশন বিষয়শ্রেণী:নয়ডার পরিবহন ব্যবস্থা
জেরোক জেলা (), এছাড়াও বানান করা হয়ে থাকে  জিরোক, আফগানিস্তানের পাক্তিকা প্রদেশের একটি অন্যতম জেলা, যেটি একসময়ে পাক্তিয়া প্রদেশের অংশ ছিল। জেলাটির প্রধান শহর জেরোক খস্ত-উরগুন রাস্তা বরাবর অবস্থিত।  জেরোক পাক্তিকা প্রদেশের একটি দূরবর্তী জেলা, এর পূর্বে খোস্ত প্রদেশের স্পেরা জেলা, নিকা জেলা দক্ষিণ-পশ্চিমে, পশ্চিমে উরগন জেলা এবং উত্তরে ওয়াজিরিস্তান অবস্থিত। জেলাটিতে মোট জনসংখ্যার ৪৩,১৯০ জন রয়েছে।"Population of the Districts", Paktika Province  এখানকার মানুষজন প্রধানত পশতু ভাষায় কথা বলে থাকে কিন্তু জাদরান শব্দের সংমিশ্রনে।  জনসংখ্যার উপাত্ত জাতিগতভাবে জেরোকের মানুষ আখেন খিল, কিন্তু এছাড়াও নিম্নের কিছু উপজাতি রয়েছে:  সুরাই (سوری)  স্কাউজাই (شوزی)  মাদাকাই (مدکی)  আলামাই (عالمی)  খুদকাই (خودکی)  ইন্বিকাই (انبکی)  দাব  (ډاب کلی)  তথ্যসূত্র  বিষয়শ্রেণী:পাক্তিকা প্রদেশের জেলা
জবা মুর্মু হলেন একজন ভারতীয় লেখক এবং সাহিত্যিক যিনি সাঁওতালি সাহিত্যে তাঁর কাজের জন্য পরিচিত। সাঁওতালি সাহিত্যে তাঁর ভাষা অবদানের জন্য তিনি ২০১৭ সালের ১৪ই নভেম্বর সাহিত্য আকাদেমির শিশু সাহিত্য পুরস্কার পেয়েছিলেন।   কর্মজীবন  জবা মুর্মু একজন সাঁওতালি লেখক এবং সাঁওতালি সম্প্রদায়ের পরিচিত মুখ। তিনি নতুন দিল্লির সাহিত্য একাডেমি থেকে ২০১৭ সালের বাল সাহিত্য পুরস্কারের বিজয়ী। জবা মুর্মু ঝাড়খণ্ডের জামশেদপুরে সি আর মাঝি এবং প্রয়াত বাহা মুর্মুর ঘরে জন্মগ্রহণ করেন। শৈশবকালে তিনি সর্বদাই উপন্যাস এবং গল্পের একজন উৎসাহী পাঠক ছিলেন, যার কারণে তিনি নিজের সম্বন্ধে লিখতেন।  কলেজে পড়ার সময় নাট্যকলার প্রতি তাঁর আগ্রহ বেড়ে যায়। সেখানে তিনি তাঁর ভবিষ্যৎ সঙ্গী পীতাম্বর মাঝির সাথে পরিচিত হন, পীতাম্বর মাঝিও ২০১২ সালের সাহিত্য একাডেমির বাল সাহিত্য পুরস্কার বিজয়ী ছিলেন। স্নাতক শেষ করার পর, জবা মুর্মু সাঁওতালি এবং হিন্দি ভাষায় স্নাতকোত্তর করেন। তিনি একজন আইন স্নাতক। তিনি বেশ কিছু বই লিখেছেন, যার মধ্যে আছে, একটি কবিতা সংকলন বাহা উমুল, বেওরা (ছোটগল্প), প্রেম চাঁদ সরস কাহানি কো (অনুবাদ) এবং অন্যান্য। তিনি ২০১৭ সালে, ছোট গল্পের একটি সংকলন ওলন বাহার জন্য সাহিত্য একাডেমি পুরস্কার পেয়েছিলেন। তিনি সাঁওতালি ভাষায় রবীন্দ্র নাথ ঠাকুরের বিখ্যাত গীতাঞ্জলির অনুবাদ করেন। জবা মুর্মুকে নিখিল ভারত সাঁওতালি লেখক সমিতি থেকে ২০১৬ সালে আর আর কিস্কু রাপজ অনুবাদ পুরস্কার দেওয়া হয়েছিল। তাঁর ঝুলিতে ২০১২ সালের পণ্ডিত রঘুনাথ মুর্মু পুরস্কার এবং ২০২০ সালের রবীন্দ্রনাথ ঠাকুর পুরস্কারের মতো আরও অনেক পুরস্কার রয়েছে।  বর্তমানে একটি স্কুলে শিক্ষিকা হিসেবে কর্মরত। তাঁর দীর্ঘ কর্মজীবনে তিনি একটি সাঁওতালি চলচ্চিত্রে গীতিকার, চিত্রনাট্য লেখক এবং পরিচালক হিসেবেও কাজ করেছেন। তিনি জামশেদপুরের আকাশবাণীতে (অল ইণ্ডিয়া রেডিও) অনেক লোকগান গাওয়ার সুযোগ পেয়েছেন।   লেখা  তিনি সাঁওতালি ভাষায় অনেক গল্প লিখেছেন। তাঁর ছোটগল্পের বই 'ওলন বাহা' সাহিত্য একাডেমির ২০১৭ বাল সাহিত্য পুরস্কার পেয়েছে।  তিনি সাঁওতালি ভাষায় মুন্সি প্রেমচাঁদের ছোট গল্প এবং রবীন্দ্রনাথ ঠাকুরের গীতাঞ্জলির অনুবাদ করেন।   আরও দেখুন    ভারতীয় সাহিত্য একাডেমি   তথ্যসূত্র   বিষয়শ্রেণী:ভারতীয় শিশুসাহিত্যিক বিষয়শ্রেণী:ভারতীয় নারী অনুবাদক বিষয়শ্রেণী:২১শ শতাব্দীর ভারতীয় অনুবাদক বিষয়শ্রেণী:হিন্দি ভাষার কবি বিষয়শ্রেণী:ভারতীয় লোক গায়িকা বিষয়শ্রেণী:ভারতীয় লোক গায়ক বিষয়শ্রেণী:২১শ শতাব্দীর ভারতীয় চিত্রনাট্যকার বিষয়শ্রেণী:ভারতীয় নারী চিত্রনাট্যকার বিষয়শ্রেণী:২১শ শতাব্দীর ভারতীয় কবি বিষয়শ্রেণী:ঝাড়খণ্ডের কবি বিষয়শ্রেণী:জামশেদপুরের ব্যক্তি বিষয়শ্রেণী:সাঁওতালি লেখক বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
বিবরণ    Fair use for কি যাদু করিলা  This image is being linked here; though the picture is subject to copyright, I (Hemayet talk) feel it is covered by the U.S. fair use laws because:  It is a low resolution image of a VCD cover  It does not limit the copyright owners rights to sell the film in any way  It allows for identification of the film কি যাদু করিলা  No free alternatives are possible  It illustrates the film in question  লাইসেন্স   বিষয়শ্রেণী:বাংলাদেশী চলচ্চিত্রের ডিভিডি প্রচ্ছদ
সুশীল দাশগুপ্ত (১০ জুলাই, ১৯০৬ ― ১১ সেপ্টেম্বর,  ১৯৪৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনে অগ্নিযুগের এক বিপ্লবী। "যুগান্তর দলের" সদস্য হয়ে দেশের স্বাধীনতার জন্য  আন্দামান ও নিকোবর দ্বীপপুঞ্জের  সেলুলার জেলে  দীর্ঘদিন ব্রিটিশ শাসকের  সীমাহীন অকথ্য অত্যাচার সহ্য করেও শেষে শহীদ হন দেশবাসীর হাতে বীভৎস সাম্প্রদায়িক দাঙ্গায়।   জন্ম  সুশীল দাশগুপ্তর জন্ম ১৯০৬ খ্রিস্টাব্দের ১০ ই জুলাই ব্রিটিশ ভারতের  অধুনা বাংলাদেশের বরিশালে । তিনি ছাত্রাবস্থাতেই বিপ্লবী দলে যুক্ত হয়ে যান।  বিপ্লবী কর্মকাণ্ড গুপ্ত সংগঠন "যুগান্তর বিপ্লবী দলের" সদস্য হন। ছোটবেলা থেকেই সুশীল বেশ সাহসী ও ডানপিটে ছিলেন। সেকারণে অচিরেই নেতাদের নজরে আসেন। এদিকে দলে অস্ত্র সংগ্রহ করার জন্য অর্থের প্রয়োজন।  সরকারের টাকা লুঠ করার দায়িত্ব বর্তায় তার উপর। ১৯২৯ খ্রিস্টাব্দের মার্চ মাসে একদিন দলবল নিয়ে হানা দেন পুঁটিয়া ডাকঘরের জন্য আসা এক মেলভ্যানে। কিন্তু সেদিন ভ্যান রক্ষীর সংখ্যা ছিল অনেক। সংঘর্ষে আহত হয়ে ধরা পড়ে যান। বিচারে দশ বছরের কারাদণ্ড হয় এবং বন্দী হন মেদিনীপুর জেলে। ওই জেলে সেসময় বন্দি ছিলেন বিপ্লবী দীনেশ মজুমদার। বছর খানেকের মধ্যে ৮ই ফেব্রুয়ারি ১৯৩২ খ্রিস্টাব্দে জেলের প্রাচীর ডিঙিয়ে পালালেন দীনেশ মজুমদার এবং সাথে সুশীল ও শচীন করগুপ্ত। আট মাস পর ধরা পড়লে দীনেশ মজুমদার ফাঁসির মঞ্চে শহীদ হন ১৯৩৪ খ্রিস্টাব্দের ৯ ই জুলাই দীর্ঘ বিচারের পর। ছাব্বিশ বৎসর বছরের সুশীল ও শচীনের ঠাঁই হয় প্রথমে মান্দালয় ও পরে ১৯৩২ খ্রিস্টাব্দের ১৭ আগস্ট  আন্দামান ও নিকোবর দ্বীপপুঞ্জের  সেলুলার জেলে।  সেলুলার জেলের দীর্ঘ সময়ের  স্কটিশ জেলার ডেভিড বেরির মদতে  চলল অকথ্য অমানবিক অত্যাচার। কাট ফাটা রোদ্দুরে অসহ্য গরমে নারকেল ছাড়িয়ে তার ছোবড়া হতে দড়ি তৈরি করা আর নারকেল থেকে তেল বের করা ― ছিল সুশীল দাশগুপ্তর কাজ। এর উপর জেল কুঠুরির অতি ক্ষুদ্র অস্বাস্থ্যকর পরিবেশের পরিসরে চলত পাশবিক অত্যাচার। শেষে বন্দিদের সাথে ভালো ব্যবহার, শৌচাগার, পানীয় জল ও খাদ্যের দাবিতে ১৯৩৩ খ্রিস্টাব্দের জানুয়ারি মাসে অনশন শুরু করেন সুশীল এবং ধীরে ধীরে গণ-অনশনে পরিণত হয়। পরে অত্যাচারের কবলে পড়ে  জোর করে দুধ খাওয়ানোর চেষ্টায় দুধের মিশ্রণ ফুসফুসে আটকে মারা যান বিপ্লবী  মহাবীর সিং, বিপ্লবী মোহিতমোহন মৈত্র, বিপ্লবী মোহনকিশোর নমোদাস। পঁয়তাল্লিশ দিনের অনশনে আবাসিকদের দাবি কিছুটা মানলেও,আবারও ১৯৩৭ খ্রিস্টাব্দে শুরু হয় অত্যাচার ও বন্দীদের অনশন। এদিকে মানবাধিকার লঙ্ঘনের প্রতিবাদে মহাত্মা গান্ধী এবং রবীন্দ্রনাথ ঠাকুর তৎকালীন ভাইসরয়ের কাছে একযোগে প্রতিবাদ জানালে ব্রিটিশ সরকার সেলুলার জেল বন্ধ করার সিদ্ধান্ত নেয় এবং বন্দীদের মূল ভূখণ্ডে নিজেদের প্রদেশের জেলে ফিরিয়ে আনে। সেই সূত্রে সুশীল দাশগুপ্ত ১৯৩৮ খ্রিস্টাব্দের ১৮ই জানুয়ারি প্রেসিডেন্সি জেলে আসেন এবং ১৯৪৩ খ্রিস্টাব্দের প্রথমদিকে মুক্তি পান। ১৯৪৬ খ্রিস্টাব্দের কলকাতা ও নোয়াখালীর সাম্প্রদায়িক  দাঙ্গায়  মহাত্মা গান্ধীর আবেদনে সশস্ত্র সংগ্রামীর মত দাঙ্গা পীড়িত এলাকায় শান্তি স্থাপনে ঘুরতে থাকেন। কিন্তু পুনরায় স্বাধীনতা লাভের ঠিক এক মাস পরই ১৯৪৭ খ্রিস্টাব্দের ১১ই সেপ্টেম্বর কলকাতার পার্ক সার্কাস এলাকায় সাম্প্রদায়িক দাঙ্গায় ধর্মোন্মাদ মানুষের চপারের আঘাতে নিরস্ত্র বিপ্লবী সুশীল দাশগুপ্ত  প্রাণ হারান রাজপথেই।    তথ্যসূত্র   বিষয়শ্রেণী:১৯০৬-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৪৭-এ মৃত্যু বিষয়শ্রেণী:বরিশাল জেলার ব্যক্তি বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতীয় বিপ্লবী
থাম্ব|মহাদেবপুরে তোলা ছবি মহাদেবপুরা () ভারতের কর্ণাটক রাজ্যের বেঙ্গালুরু নগর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে মহাদেবপুর (কর্ণাটক) শহরের জনসংখ্যা হল ১৩৫,৫৯৭ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে মহাদেবপুর (কর্ণাটক) এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
বতসোয়ানা ফুটবল অ্যাসোসিয়েশন (; এছাড়াও সংক্ষেপে বিএফএ নামে পরিচিত) হচ্ছে বতসোয়ানার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৬ সালে প্রতিষ্ঠিত হয়েছে। এটি প্রতিষ্ঠার ১২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১০ বছর পর ১৯৭৬ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর বতসোয়ানার রাজধানী গাবুরুনিতে অবস্থিত।  এই সংস্থাটি বতসোয়ানার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে প্রতিযোগিতা এবং প্রতিযোগিতা মতো প্রতিযোগিতার সকল কার্যক্রম পরিচালনা করে। বর্তমানে বতসোয়ানা ফুটবল অ্যাসোসিয়েশনের সভাপতির দায়িত্ব পালন করছেন ম্যাকলিন লেটশউইটি এবং সাধারণ সম্পাদকের দায়িত্ব পালন করছেন এমফলো এডউইন এমফলো।  কর্মকর্তা   অবস্থান  নাম সভাপতি  ম্যাকলিন লেটশউইটি সহ-সভাপতি  সেগোলামে রামোথওয়া সাধারণ সম্পাদক  এমফলো এডউইন এমফলো কোষাধ্যক্ষ  ডেভিড কাঞ্জি গণমাধ্যম এবং যোগাযোগ পরিচালক  ফাকামিলে ক্রাই প্রযুক্তিগত পরিচালক  ক্যারোলিন ব্রোন ফুটসাল সমন্বয়কারী   জাতীয় দলের কোচ (পুরুষ)  অ্যাডেল আম্রুচে জাতীয় দলের কোচ (নারী)  গাওলেথো এনকুটলুইসাং রেফারি সমন্বয়কারী  ফোডিসো রাসেটসোগা  তথ্যসূত্র  বহিঃসংযোগ     ফিফা-এ বতসোয়ানা ফুটবল অ্যাসোসিয়েশন   ক্যাফ-এ বতসোয়ানা ফুটবল অ্যাসোসিয়েশন   বিষয়শ্রেণী:বতসোয়ানা ফুটবল অ্যাসোসিয়েশন বিষয়শ্রেণী:১৯৬৬-এ বতসোয়ানা-এ প্রতিষ্ঠিত বিষয়শ্রেণী:১৯৬৬-এ প্রতিষ্ঠিত ক্রীড়া সংস্থা বিষয়শ্রেণী:বতসোয়ানার ক্রীড়া নিয়ন্ত্রণ সংস্থা বিষয়শ্রেণী:বতসোয়ানার ফুটবল পরিচালনা পরিষদ বিষয়শ্রেণী:ক্যাফের সদস্য
thumb|300px|মানচিত্রে বেগুনী রঙে অঙ্কিত অংশটি তরাই অঞ্চল thumb|হাতির সাথে দণ্ডায়মান অ্যাডওয়ার্ড, প্রিন্স অব ওয়েলস; ১৮৭৫/৭৬-এ তোলা ছবি তরাই (, tarāī) হিমালয়ের পাদদেশে অবস্থিত জলাভূমি, তৃণভূমি, সাভানা ও অরণ্যময় বলয় অঞ্চল। এটি হিমালয় পর্বতমালার দক্ষিণে এবং গাঙ্গেয় সমভূমির উত্তরে অবস্থিত। অঞ্চলটি পশ্চিমে যমুনা নদী ধরে ভারতের হিমাচল প্রদেশ, হরিয়ানা, উত্তরাখণ্ড থেকে পূর্বে উত্তরপ্রদেশ ও বিহার পর্যন্ত বিস্তৃত। পূর্বাঞ্চলে ব্রহ্মপুত্র নদীর অববাহিকায় পশ্চিমবঙ্গ, বাংলাদেশ, ভুটান ও আসামে এ অঞ্চলটির কিয়দংশ ডুয়ার্স নামে পরিচিত। thumb|left|আকাশ থেকে তরাইয়ের সমভূমি, বিরাটনগর, নেপাল ভূ-প্রকৃতি তরাই অঞ্চলের উত্তরে অবস্থিত হিমালয়ের পাথর, নুড়ি আর ক্ষয়প্রাপ্ত মাটিতে তৈরি বনময় ভাবর অঞ্চল। তরাই অঞ্চলের মাটিতে কাদা ও বালির পর্যায়ক্রমিক স্তর দেখা যায়। এখানকার ভৌমজলপৃষ্ঠ (ওয়াটার টেবিল) উচ্চ হওয়ায় অনেক ঝোরা ও জলভূমি দেখা যায়। তরাই অঞ্চলের নদীগুলিতে বর্ষাকালে দুকূল ছাপিয়ে বন্যা হয়। তরাই-ডুয়ার্স সাভানা ও তৃণভূমি একটি বাস্তু-অঞ্চল (ইকোরিজিয়ন)। এই অঞ্চলটি গোটা তরাই অঞ্চলের মধ্যভাগ জুড়ে অবস্থিত। এইখানে লম্বা লম্বা ঘাসের তৃণভূমি, সাভানা এবং চিরহরিৎ ও পর্ণমোচী বনভূমি দেখা যায়।  এখানকার ভূমির ঢাল উত্তর থেকে দক্ষিণ দিকে, এবং এই ঢালও বেশি নয়। ভূমিভাগের সাধারণ উচ্চতা ৮০-১০০ মিটার। তিস্তা, তোর্সা, রায়ডাক, জলঢাকা, সঙ্কোশ প্রভৃতি বড় এবং একাধিক ছোট নদীর বয়ে আনা বালি, নুড়ি ও পাথরে গড়ে উঠেছে তরাই।  তথ্যসূত্র    বহিঃসংযোগ   WWF: Map of ecological divisions of Nepal, showing the Terai  বিষয়শ্রেণী:নেপালের সমভূমি বিষয়শ্রেণী:ভারতের সমভূমি বিষয়শ্রেণী:নেপালের তৃণভূমি বিষয়শ্রেণী:ভারতের তৃণভূমি বিষয়শ্রেণী:ভূগোল বিষয়শ্রেণী:পশ্চিমবঙ্গের পাড়া বিষয়শ্রেণী:নেপালের জলাভূমি বিষয়শ্রেণী:গঙ্গা অববাহিকা বিষয়শ্রেণী:উত্তরাখণ্ডের ভূগোল
থাম্ব|210px|জিব্য সোমা মাশের অঙ্কিত ওয়ারলি চিত্র, থানে, মহারাষ্ট্র, ভারত ওয়ারলি চিত্র একটি আদিবাসী ধারার শিল্পধারা। সোহ্যদ্রি পর্বতের  উত্তরের আদিবাসী মানুষেরা এই ধরনের ছবি এঁকে থাকেন। ভারতের মহারাষ্ট্র রাজ্যের এই ধরনের চিত্রশিল্পের প্রথম উদ্ভব হয়। আজও আদিবাসীদের মধ্যে আঁকার প্রচলন আছে।  ডান|200px|থাম্ব|দেওয়ালে সাজানো ওয়ারলি চিত্র, দিল্লির সংস্কৃতি সংগ্রহাগারে রক্ষিত  এই ধরনের ছবি মূলত বাড়ির দেয়ালে আঁকা হয়। চালের গুঁড়োকে সাদা রং হিসাবে ব্যবহার করা হয়। লাল দেয়ালের উপর এই সাদা রং দিয়ে আঁকা হয়।  থাম্ব|ডান|300 px|ওয়ারলি আদিবাসী বাড়ির দেওয়ালে অঙ্কিত চিত্র  বর্তমানে এই শিল্প আদিবাসী যুব সেবা সংঘের সাহায্যে জি আই ট্যাগ পেয়েছে। নানা ধরনের সরকারি ও বেসরকারি সাহায্যে বাণিজ্যিক ভাবে এই শিল্প বাজারে আসছে।   তথ্যসূত্র   বিষয়শ্রেণী:মহারাষ্ট্রের ভৌগোলিক নির্দেশক বিষয়শ্রেণী:ভারতীয় চিত্রকর্ম বিষয়শ্রেণী:পালঘর জেলা
মহিপাল লোমরর (জন্ম ১৬ নভেম্বর ১৯৯৯) হলেন একজন ভারতীয় ক্রিকেটার যিনি ঘরোয়া ক্রিকেটে রাজস্থান এবং ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের হয়ে খেলেন। তিনি একজন অলরাউন্ডার যিনি বাঁহাতি ব্যাট করেন এবং ধীরগতির বাঁহাতি অর্থোডক্স বোলিং করেন।  মহিপাল ৬ অক্টোবর ২০১৬ তারিখে ২০১৬-১৭ রঞ্জি ট্রফিতে রাজস্থানের হয়ে প্রথম-শ্রেণীর ক্রিকেটে অভিষেক করেন। তার অভিষেকের আগে, তাকে ২০১৬ অনূর্ধ্ব-১৯ ক্রিকেট বিশ্বকাপের জন্য ভারতের দলে রাখা হয়েছিল। ২০১৬-১৭ আন্তঃরাজ্য টি২০ প্রতিযোগিতায় ৩০ জানুয়ারী ২০১৭ তারিখে রাজস্থানের হয়ে তার টুয়েন্টি২০ ক্রিকেটে অভিষেক হয় ২৫ ফেব্রুয়ারী ২০১৭ তারিখে ২০১৬-১৭ বিজয় হাজারে ট্রফিতে রাজস্থানের হয়ে তার লিস্ট এ অভিষেক হয়।  তিনি ২০১৭-১৮ রঞ্জি ট্রফিতে রাজস্থানের হয়ে ছয় ম্যাচে ১৩টি উইকেট নিয়ে মিলিতভাবে সেরা উইকেট শিকারী ছিলেন।   ২০১৮ সালের জানুয়ারিতে, ২০১৮ আইপিএল নিলামে তাকে রাজস্থান রয়্যালস কিনেছিল। আগস্ট ২০১৯-এ, তাকে ২০১৯-২০ দুলীপ ট্রফির জন্য ইন্ডিয়া রেড দলের স্কোয়াডে নাম দেওয়া হয়েছিল।  ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগের  নিলামে রয়্যাল চ্যালেঞ্জার্স ব্যাঙ্গালোর তাকে কিনে নেয়।   তথ্যসূত্র    বহিঃসংযোগ      বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:রাজস্থানের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম
thumb|right|250px|কেস কাটা একটি লেজার ডায়োড। লেজার ডায়োড চিপ হ'ল সামনের ব্ল্যাক চিপ; পিছনে একটি ফটোডায়োড আউটপুট শক্তি নিয়ন্ত্রণ করতে ব্যবহৃত হয়।  লেজার ডায়োড আলোক নিঃসারী ডায়োডের মত অর্ধপরিবাহী যন্ত্র, যেটি ডায়োডের পি-এন সংযোগে লেজার রশ্মি তৈরি করে। লেজার ডায়োড বৈদ্যুতিক শক্তিকে সরাসরি আলোতে রূপান্তর করতে পারে। বর্তমানে লেজার ডায়োডের সীমা অবলোহিত থেকে অতি-বেগুনি তরঙ্গ পর্যন্ত। লেজার ডায়োড অপটিক্যাল ফাইবার যোগাযোগে, বারকোড রিডারে, লেজার পয়েন্টারে, সিডি/ডিভিডি/নীল-রশ্মি ডিস্ক রিডিং/রেকর্ডিংয়ে, লেজার প্রিন্টিং, লেজার স্ক্যানিং এবং আলোক রশ্মি দিয়ে আলোকসজ্জা ইত্যাদি ক্ষেত্রে বহুল ব্যবহৃত হচ্ছে।  তথ্যসূত্র  বিষয়শ্রেণী:ইলেকট্রনিক্স বিষয়শ্রেণী:জাপানি উদ্ভাবন বিষয়শ্রেণী:মার্কিন উদ্ভাবন
লালিসা মনোবাল (; জন্ম প্রাণপ্রিয়া মনোবাল (); ২৭ মার্চ ১৯৯৭), যিনি তার মঞ্চনাম লিসা () নামেও পরিচিত, হচ্ছেন একজন থাই র‍্যাপার এবং নৃত্যশিল্পী।  তিনি দক্ষিণ কোরিয়ার প্রখ্যাত গার্লগ্রুপ ব্ল্যাকপিঙ্ক-এর একজন সঙ্গীতশিল্পী। ২০১৬ সালে তিনি ব্ল্যাকপিঙ্কে যোগদান করেন।  জীবন ও ক্যারিয়ার  প্রথম জীবন ও ক্যারিয়ার  লিসা ২৭ মার্চ, ১৯৯৭ সালে বুড়িরাম, থাইল্যান্ডে প্রাণপ্রিয়া মনোবাল হিসেবে জন্মগ্রহণ করেন।পরে তিনি আইনিভাবে তার নাম লালিসা তে পরিবর্তন করেন। তিনি থাই বংশোদ্ভূত এবং তার থাই মা ও সুইস সৎ-পিতার একমাত্র সন্তান। লিসা প্রফামন্ট্রি স্কুলে মাধ্যমিক পড়াশোনা শেষ করেছেন।২০১০ সালে লিসা দক্ষিণ কোরিয়ার রেকর্ড লেবেল ওয়াইজি এন্টারটেইনমেন্টের জন্য থাইল্যান্ডের একটি অডিশনে অংশগ্রহণ করেন এবং ৪,০০০ আবেদনকারীর মধ্যে তিনিই একমাত্র অডিশনটি পাশ করেন। তিনি ১১ এপ্রিল, ২০১১ সালে লেবেলটিতে যোগদান করেন।  ডিস্কোগ্রাফী একক এ্যালবামসমূহ  নাম বিস্তারিত শীর্ষ তালিকা স্থান বিক্রয় কেওআরGaon Album Chart: লালিসা মুক্তি: সেপ্টেম্বর ১০, ২০২১  লেবেল: ওয়াইজি, ইন্টারস্কোপ ১   কেওআর: ৭৮৩,৯১৯  সিএইচএন: ৬৩৩,৮৫০Cumulative Sales of Lalisa in China:   তথ্যসূত্র   বিষয়শ্রেণী:কে-পপ সঙ্গীতশিল্পী বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর থাই গায়িকা বিষয়শ্রেণী:থাইল্যান্ডের কোরীয় ভাষার সঙ্গীতশিল্পী বিষয়শ্রেণী:দক্ষিণ কোরিয়ার থাই ভাষার সঙ্গীতশিল্পী বিষয়শ্রেণী:থাই র‌্যাপার বিষয়শ্রেণী:ওয়াইজি এন্টারটেইনমেন্টের শিল্পী বিষয়শ্রেণী:ব্ল্যাকপিঙ্ক সদস্য বিষয়শ্রেণী:দক্ষিণ কোরিয়ায় থাই প্রবাসী বিষয়শ্রেণী:নৃত্য-পপ সঙ্গীতজ্ঞ বিষয়শ্রেণী:বিশ্বরেকর্ডধারী বিষয়শ্রেণী:মামা পুরস্কার বিজয়ী
উচ্চতা পৃথকীকৃত সংযোগস্থল () বলতে পরিবহন ব্যবস্থাতে অবস্থিত একটি সংযোগস্থলকে বোঝায়, যেখানে অন্ততপক্ষে একটি সেতু বা ভূগর্ভস্থ সুড়ঙ্গ ব্যবহার করে ভিন্ন ভিন্ন পরিবহন পথকে উচ্চতার মাধ্যমে পৃথকীকরণ করা হয়। এ ব্যাপারটি উচ্চতা পৃথকীকরণ নামে পরিচিত।  প্রাসঙ্গিক নিবন্ধগুলি হল:   ইন্টারচেঞ্জ (মার্কিন ইংরেজি), যা যুক্তরাজ্যে গ্রেড সেপারেটেড জাংশন (উচ্চতা পৃথকীকৃত সংযোগস্থল) হিসেবে পরিচিত।  উড়ন্ত সংযোগস্থল (রেল) (flying junction), রেল পরিবহন ব্যবস্থাতে অবস্থিত একাধিক রেলপথের মধ্যে এক ধরনের উচ্চতা পৃথকীকৃত সংযোগস্থল।
তেরো উপনিবেশ (তেরো ব্রিটিশ উপনিবেশ এবং তেরো আমেরিকান উপনিবেশ নামেও পরিচিত) ছিল গ্রেট ব্রিটেনের শাসনাধীন উপনিবেশদল। উত্তর আমেরিকার আটলান্টিক উপকূলে এর অবস্থান ছিল। সপ্তদশ ও অষ্টাদশ শতাব্দীতে এর অন্তর্গত উপনিবেশগুলো গড়ে উঠে। ১৭৭৬ সালে এগুলো স্বাধীনতা ঘোষণা করে এবং মার্কিন যুক্তরাষ্ট্র প্রতিষ্ঠা করে। তেরো উপনিবেশের রাজনৈতিক, সাংবিধানিক ও আইনি কাঠামো ছিল একই। প্রোটেস্টান্ট ধর্মাবলম্বী ইংরেজিভাষীরা এর মূল বাসিন্দা ছিলেন। নিউ ইংল্যান্ড উপনিবেশ (ম্যাসাচুসেটস, কানেটিকাট, রোড আইল্যান্ড ও নিউ হ্যাম্পশায়ার), মেরিল্যান্ড ও পেন্সিলভেনিয়া উপনিবেশ প্রধানত ধর্মীয় ভিত্তিতে গড়ে ওঠলেও বাকি উপনিবেশগুলো আর্থিক ও ব্যবসায়িক সম্প্রসারণের উদ্দেশ্যে প্রতিষ্ঠা করা হয়েছিল। নতুন বিশ্বে ব্রিটিশ মালিকানার একটি গুরুত্বপূর্ণ অংশ ছিল এই উপনিবেশগুলো। কানাডা, ফ্লোরিডা ও ক্যারিবীয় দ্বীপপুঞ্জেও সেসময় ব্রিটিশদের একক আধিপত্য ছিল।  ১৬২৫ থেকে ১৭৭৫ সালে এর জনসংখ্যা ২,০০০ থেকে বেড়ে ২.৪ মিলিয়ন হয়।  এসময় আদিবাসী আমেরিকানরা বাস্তুচ্যুত হন। উপনিবেশের বাসিন্দাদের মধ্যে অনেকেই দাসব্যবসার শিকার হয়েছিল। এর শাসকরা পুঁজি পাচার করে ইংল্যান্ডে প্রেরণ করতেন।  তেরো উপনিবেশের তাৎপর্যপূর্ণ  স্বায়ত্তশাসন এবং সক্রিয় স্থানীয় নির্বাচনী ব্যবস্থা ছিল। লন্ডনের উত্তরোত্তর চাহিদাকে এটি মোকাবিলা করতে সক্ষম হয়। ফ্রেঞ্চ ও ইন্ডিয়ান যুদ্ধের (১৭৫৪-১৭৬৩)  সময় ব্রিটেন ও তেরো উপনিবেশের মধ্যে সম্পর্কের ক্রমাবনতি হয়। ১৭৫০ এর দশকে উপনিবেশগুলো ব্রিটেনের পরিবর্তে নিজেদের মধ্যে সহযোগিতা করতে শুরু করে।  এভাবে ক্রমেই আমেরিকান জাতীয়তাবোধ গড়ে ওঠে এবং স্বাধিকারের দাবি প্রবল হয়। "প্রতিনিধিত্ব নেই, করও নেই"- এ নীতির ভিত্তিতে দ্রোহের সূচনা ঘটে। ব্রিটিশ সরকারের সাথে সংঘাতের জের ধরে উপনিবেশগুলো কন্টিনেন্টাল কংগ্রেস প্রতিষ্ঠা করে।  উপনিবেশবাদীরা ফ্রান্স রাজতন্ত্র, ডাচ প্রজাতন্ত্র ও স্পেনীয় প্রজাতন্ত্রের সহযোগিতায় ব্রিটিশদের বিরুদ্ধে যুদ্ধ ঘোষণা করে। তেরো উপনিবেশ হলো- নিউ হ্যাম্পশায়ার, ম্যাসাচুসেটস, কানেটিকাট, রোড আইল্যান্ড, নিউ ইয়র্ক, নিউ জার্সি, পেন্সিলভেনিয়া, ডেলাওয়্যার, মেরিল্যান্ড,  ভার্জিনিয়া, নর্থ ক্যারোলাইনা, সাউথ ক্যারোলাইনা ও জর্জিয়া।  ব্রিটিশ উপনিবেশ  ১৬০৬ সালে ইংল্যান্ডের রাজা প্রথম জেমস আমেরিকায় স্থায়ী বসতি স্থাপনের লক্ষ্যে প্লিমথ কোম্পানি ও লন্ডন কোম্পানি প্রতিষ্ঠা করেন। লন্ডন কোম্পানি ১৬০৭ সালে ভার্জিনিয়া উপনিবেশ স্থাপন করে। প্লিমথ কোম্পানি কেনেবেক নদীর তীরে পপহ্যাম উপনিবেশ প্রতিষ্ঠা করলেও সেটি দীর্ঘস্থায়ী হয়নি। প্লিমথ কাউন্সিল ফর নিউ ইংল্যান্ড নতুন নতুন উপনিবেশ প্রতিষ্ঠায় তাৎপর্যপূর্ণ ভূমিকা পালন করে। ১৬২০ সালে ইংরেজ বিশুদ্ধবাদী সংস্কারপন্থীরা প্লিমথ উপনিবেশ গড়ে তুলেন। ১৭৩২ সালে জর্জিয়া প্রদেশ সৃষ্টির মাধ্যমে তেরো উপনিবেশ পূর্ণরূপে প্রতিষ্ঠিত হয়।  তথ্যসূত্র  বহিঃসংযোগ    "WWW-VL: HISTORY: USA: COLONIAL ERA" বিভিন্ন তথ্য-উপাত্তের লিঙ্ক    ৮৪০টি ঔপনিবেশিক রেকর্ড  বিষয়শ্রেণী:মার্কিন যুক্তরাষ্ট্রের ইতিহাস
কামাল উদ্দিন হায়দার বাংলাদেশের রংপুর জেলার রাজনীতিবিদ ও রংপুর-২ আসনের সাবেক সংসদ সদস্য।   প্রাথমিক জীবন  কামাল উদ্দিন হায়দার রংপুর জেলায় জন্মগ্রহণ করেন।   রাজনৈতিক জীবন  কামাল উদ্দিন হায়দার ১৯৮৮ সালে অনুষ্ঠিত চতুর্থ জাতীয় সংসদ নির্বাচনে স্বতন্ত্র প্রার্থী হিসেবে রংপুর-২ আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সম্ভাব্য জীবিত ব্যক্তি বিষয়শ্রেণী:রংপুর জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:রংপুর জেলার ব্যক্তি
আবুল ওয়ালিদ আল-বাজি (বা সুলায়মান ইবনে খালাফ ইবনে সাদ বা সাদুন ইবনে আইয়ুব, আল-কাজী আবুল ওয়ালিদ আল-তুযাইবি আল-আন্দালুসি আল কুরতুবী আল-বাজি আত-তামিমি আয-যাহাবি আল- মালিকি) (১০১৩-১০৮১) তিনি বেজা, আন্দালুসের একজন বিখ্যাত মালিকি পণ্ডিত এবং কবি ছিলেন।The biographical dictionary of the Society for the diffusion of useful knowledge, Volume 1, Longman, Brown, Green, and Longmans, 1842, p. 204  আল-বাজি বিভিন্ন সময় প্রহরী এবং স্বর্ণকার হিসাবে কাজ করেছিলেন। তিনি ফকীহ ইবনে হাজমের সমসাময়িক ছিলেন। তিনি ১০৮১ সালে মারা যান।   রচনাবলী  আবুল ওয়ালিদ আল-বাজির রচনাবলীর মধ্যে রয়েছে:   আত-তাসদীদ ইলা মাআরিফাতুত-তাওহীদ  সুনান আল-মিনহাজ  তারতিবুল-হজ্ব  ইহকামুল-ফুসুল ফি আহকামিল উসুল  আত-তা'দিল ওয়াত তাজরিহ লিমান খাররাজা `আনহুল বুখারী ফিস-সহিহ  শারহুল-মুওয়াত্তা 'দুটি সংস্করণে: আল-ইস্তিফা''' এবং এর সারমর্ম আল-মুনতাকা সুনান আস-সালিহিন তাহিকিকুল-মাযহাব'' । সম্পাদনা: আবু আবদুর রহমান ইবন আকিল আয-যাহিরি । রিয়াদ : ১৯৮৩.Maribel Fierro, "Heresy in al-Andalus."   তথ্যসূত্র   বিষয়শ্রেণী:১০১০-এর দশকে জন্ম বিষয়শ্রেণী:১০৮১-এ মৃত্যু বিষয়শ্রেণী:মুরিশ লেখক বিষয়শ্রেণী:মুরিশ মালিকি পণ্ডিত বিষয়শ্রেণী:১১শ শতাব্দীর আরব ব্যক্তি বিষয়শ্রেণী:আশআরি ব্যক্তি বিষয়শ্রেণী:১১শ শতাব্দীর আইনজ্ঞ